Ranka (Ogres pieteka)
Ranka ir Ogres labā krasta pieteka Ogres novada Ogresgala, Lauberes, Suntažu un Rembates pagastos. Sākas novadgrāvjos uz Lauberes, Suntažu un Rembates pagastu robežas puskilometru uz ziemeļiem no Rembates pagasta Silenieku viensētas (pēc citas versijas — iztekot no Pakulu ezera 1 km uz dienvidaustrumiem no turienes), tek uz rietumiem, vidustecē pagriežoties uz dienvidrietumiem. Kilometru pēc iztekas to šķērso autoceļš P8 (Inciems—Sigulda—Ķegums), lejtecē autoceļi P80 (Tīnūži—Koknese) un V996 (Ogre—Viskāļi). Pie ietekas Ogrē krastos ciemats Ogresgals, citu lielu apdzīvotu vietu un lielu pieteku nav.